CELEX: 62008CA0376
Language: mt
Date: 2009-12-23 00:00:00
Title: Kawża C-376/08: Sentenza tal-Qorti tal-Ġustizzja (Ir-Raba Awla) tat- 23 ta’ Diċembru 2009 (talba għal deċiżjoni preliminari tat-Tribunale Amministrativo Regionale per la Lombardia — L-Italja) — Serrantoni Srl, Consorzio stabile edili scrl vs Comune di Milano ( Kuntratti pubbliċi għal xogħlijiet — Direttiva 2004/18/KE — Artikoli 43 KE u 49 KE — Prinċipju ta’ trattament ugwali — Konsorzji ta’ impriżi — Projbizzjoni għall- consorzio stabile (konsorzju stabbli) u għall-kumpannija li tifforma parti minnu, milli jipparteċipaw fl-istess kuntratt, b’mod kompetittiv )

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/9
            
         Sentenza tal-Qorti tal-Ġustizzja (Ir-Raba Awla) tat-23 ta’ Diċembru 2009 (talba għal deċiżjoni preliminari tat-Tribunale Amministrativo Regionale per la Lombardia — L-Italja) — Serrantoni Srl, Consorzio stabile edili scrl vs Comune di Milano
   (Kawża C-376/08) (1)
   
   (“Kuntratti pubbliċi għal xogħlijiet - Direttiva 2004/18/KE - Artikoli 43 KE u 49 KE - Prinċipju ta’ trattament ugwali - Konsorzji ta’ impriżi - Projbizzjoni għall-“consorzio stabile” (konsorzju stabbli) u għall-kumpannija li tifforma parti minnu, milli jipparteċipaw fl-istess kuntratt, b’mod kompetittiv”)
   2010/C 51/13
   Lingwa tal-kawża: It-Taljan
   
      Qorti tar-rinviju
   
   Tribunale Amministrativo Regionale per la Lombardia
   
      Partijiet fil-kawża prinċipali
   
   
      Rikorrenti: Serrantoni Srl, Consorzio stabile edili scrl
   
      Konvenuta: Comune di Milano
   
      Fil-preżenza ta’: Bora Srl Costruzioni edili, Unione consorzi stabili Italia (UCSI), Associazione nazionale imprese edili (ANIEM)
   
      Suġġett
   
   Talba għal deċiżjoni preliminari — Tribunale Amministrativo Regionale per la Lombardia — Interpretazzjoni tal-Artikoli 39 KE, 43 KE, 49 KE u 81 KE u tal-Artikolu 4 tad-Direttiva tal-Parlament Ewropew u tal-Kunsill 2004/18/KE, tal-31 ta’ Marzu 2004, fuq koordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (Edizzjoni Speċjali bil-Malti, Kapitolu 06, Vol. 07 p. 132) — Leġiżlazzjoni nazzjonali li tipprevedi l-esklużjoni awtomatika ta’ impriżi li huma parti minn konsorzju ta’ operaturi ekonomiċi, fil-każ ta’ parteċipazzjoni għall-proċedura ta’ dan tal-aħħar.
   
      Dispożittiv
   
   Id-dritt Komunitarju għandu jiġi interpretat fis-sens illi dan jipprekludi leġiżlazzjoni nazzjonali, bħal dik inkwistjoni fil-kawża prinċipali, li tistabbilixxi, fil-każ ta’ proċedura għall-għoti ta’ kuntratt pubbliku li l-ammont tiegħu ma jilħaqx il-livell stabbilit mill-Artikolu 7(1)(c) tad-Direttiva 2004/18, tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], iżda li għandu interess transkonfinali ċert, l-esklużjoni awtomatika mill-parteċipazzjoni f’din il-proċedura u li timponi sanzjonijiet penali fuq kemm il-konsorzju stabbli kif ukoll l-impriżi li jifformaw parti minnu, meta dawn tal-aħħar ikunu ppreżentaw offerti kompetittivi minn dawk tal-konsorzju fil-kuntest tal-istess proċedura, u minkejja l-fatt illi l-offerta tal-imsemmi konsorzju ma saritx f’isem u fl-interess ta’ dawn l-impriżi.
   
      (1)  ĠU C 327, 20.12.2008